Vaadake ennast. Istute seal.
Peate ennast headeks inimesteks.
Te pole head inimesed.
Uskuge mind, häid inimesi polegi olemas.
Olin samasugune nagu teie.
Arvasin, et kõva töö ja aus mäng
viivad edu ja õnneni.
Ei vii.
Aus mäng on rikaste sepitsetud nali,
et ülejäänud meist vaesteks jääksid.
Ja mina olen vaene olnud.
Vaesus ei sobi mulle.
Sest maailmas leidub kaht sorti inimesi:
need, kes võtavad ja need, kellelt võetakse.
Kiskjad ja saak.
Lõvid ja voonakesed.
Minu nimi on Marla Grayson ja ma pole voonake.
Ma olen kuradima emalõvi.
Ta on mu ema. Peaksin tema juurde pääsema, kui tahtmine tuleb.
Ta ei pea hooldekodus viibima. Ta ei vaja kohtu poolt määratud eestkostjat.
Tal on selle jaoks armastav poeg.
Ma ei saa aru, kuidas sai kohus ta võhivõõra hoolde usaldada.
Prl Grayson saatis mu ema väevõimuga hooldekodusse,
kuigi ema ütles selge sõnaga, et ei taha minna.
Ja ta müüs mu ema maja, auto ja isiklikud esemed oksjonil maha.
Ja ta kasutab saadud tulusid iseendale maksmiseks.
Ja nüüd ei näe ma prl Graysoni tõttu oma ema enam üldse.
Täielik košmaar. Ta on mu ema ära röövinud!
Palun rahunege, söör.
Marla Grayson on lugupeetud elukutseline eestkostja
ja kohus on ta määranud
teie ema huvide eest seisma, sest ta ei tule endaga ise toime.
Kuidas see mu ema huvisid teenib, et ma teda külastada ei saa?
Mu ema ei lähe prl Graysonile korda. - Vabandust, teie ausus. Tohin ma rääkida?
Laske käia, prl Grayson.
Hr Feldstrom, ma tunnen teile kaasa.
Aga kohus ei määra mind asjatult.
Teie ema ei tule üksipäini toime.
Pole tõsi. - Arst diagnoosis tal dementsuse
ja esitas kirjaliku vandetunnistuse, mis soovitas viivitamatut sekkumist.
Teil oli võimalus ta hooldusasutusse paigutada
või enda juurde elama võtta.
Te ei teinud kumbagi.
Ta ei tahtnud oma kodust lahkuda. Ta anus, et ma ei...
Soovidele vastu tulemine pole hoolitsemine.
Tuleb teha seda, mida ta vajab.
Ja seetõttu olen ma perekonnaliikmest parem eestkostja. Mul puudub isiklik side.
Teen seda, mis on teie ema jaoks õige.
Jah, ma haldan teie ema finantse, sest keegi peab seda tegema.
Seal valitses korralik segadus. Ja ma pean tasuma hooldeasutuse arve,
seega jah, ma korraldasin vahendite leidmiseks osade varade müügi.
Ning jah, ma maksan ka iseendale.
Sest hoolitsus on mu töö - mu elukutse.
Sellega ma tegelengi. Kogu päeva, iga päev, ma hoolitsen.
Hoolitsen nende eest, kes vajavad kaitset.
Kaitset ükskõiksuse eest, kaitset eneseuhkuse eest
ja üsna sageli kaitset lihaste laste eest.
Ei! - Me oleme seda palju kordi näinud.
Järeltulija laseb oma vanematel viletsuses nälgida
ja valus piinelda,
selmet maksta päranduseks peetavate vahenditega
vajaliku hoolitsuse eest.
Hr Feldstrom, söör...
Ma tunnen teile kaasa,
kuid teie külaskäigud viivad ema rööpast välja
ja viimase külastuse ajal
ründasite te töötajat ja vandaalitsesite vastuvõtuleti juures.
Kas see ei vasta tõele?
Teie ausus, minu arvates on ilmne, miks külastuskeeld peab jõusse jääma.
Siinne kohus annab endast parima, et kaitsta ja aidata prl Feldstromit,
ja tema poja teod
õõnestavad meie pingutusi.
Nõustun. Keeld jääb jõusse.
Mida? Ei.
Sa võitsid? - Võitsin küll.
Teadsin, et võidad.
Kuule! Libu!
Sina! Libu!
Ta räägib vist sinuga. - Kasutagu siis mu nime. - Libu.
Ma ei tea, kuidas sa öösiti magada saad. Meie elud on rikutud.
Teen kõigest oma tööd.
Oma kuradi tööd?
Käi perse!
Loodan, et sind vägistatakse ja mõrvatakse
ning tapetakse ära.
Sa kuradi raisk.
Ei, sa litapoeg! Teen sulle...
Kas see puudutab sind valusamalt, sest ma olen naine?
Sest sulle tegi tuule alla keegi, kellel on tupp?
See, et sul on peenis, ei hirmuta mind.
Vastupidi.
Sa võid ju mees olla, aga kui sa mind veel ähvardad, puudutad või minu pihta sülitad,
haaran su riisata ja munad pihku
ning rebin need küljest. Said aru?
Ütlen su emale edasi, et saadad tervisi.
MA HOOLIN SÜDAMEST
Tänud.
Curtis.
Hästi paned.
Tere, šeff. Õnnesoovid võidu puhul.
Tänan, Addie. Mis kell praegu on?
14.17.
Uksest ukseni - pisut üle 5 tunni. Ümarda kuueks.
Kasseeri see Feldstromi kontolt sisse.
Hästi. Sam Rice helistas. Palus tagasi helistada. - Teen seda kabinetis.
Fran, helista maaklerile. Uuri, mis seisus on Batheri kinnisvara.
Hoiukonto on peaaegu tühi. Järgmise kuu arvet see enam ei kata.
Saab tehtud.
Sam on liinil. - Sam. Kuidas läheb?
Tere. Hästi, Marla. Aga sinul?
Töötan kõvasti, lõbutsen täiega.
Pagana vinge. - Sa helistasid. - Jah, mul on uudiseid.
Häid või halbu? - Nii üht, kui teist.
Su eestkostealune Alan Levitt, kes elas meie Berkshire Oaksi asutuses,
suri äsja ära. - Mida? - Alan suri ära.
Täna hommikul. Mul on kahju.
Ei. Alan Levitt? Tõesti?
Kuidas? - Insult.
Aga ta oli noor. - Kõigest 69 ja veerand.
Jumal küll.
Alan. Pekki. Ta oli ainult 6 kuud minu hoole all.
Eeldasin, et ta peab vähemalt 5 aastat vastu.
Nüüd pean tema varad pärijatele üle andma. Milline raiskamine.
Võibolla mainitakse sind tema testamendis.
Jah, muidugi.
Aga hea uudis?
Alani traagilise lahkumise tõttu on meil üks vaba koht.
Tema tuba. Luksuslik nurgasviit.
Seda küll. - Hoia seda minu jaoks.
Marla, sa pole linna ainus tegija. Meil on ootenimekiri.
Persse see nimekiri. Kui palju? - 2 tonni nädalas, kuni elaniku saabumiseni.
Eelmine kord oli tariif 500. - Kui ei maksa sina, maksab keegi teine.
Käi kanni, Sam. Olgu, kaks tonni.
Tänud, Sam. - Võta heaks, Marla.
Mis on?
Küll sa tead.
Hoia pilk teel.
Tere, Petra. Dr Karen ootab mind.
Alan Levitt? Persse. Vabandust. Arvasin, et ta on vintske.
Tean. Otsime nüüd uut klienti.
On sul meie jaoks mõni?
Mul on mõned, kellest sooviksin lahti saada.
Sellised, kes pidevat hoolt vajavad.
Aga olen tahtnud teiega kellestki rääkida.
Olen tema tausta uurinud ja ma arvan, et ta...
Minu arvates võib ta olla... - Ei.
Ma ei taha seda väljagi öelda. - Kirss?
Jah. Võibolla. Nii ma arvan.
Ära õrrita. Räägi üksikasjadest.
Ole nüüd, Marla. Ma ei saa sulle kirssi tasuta anda.
Vajan midagi vastutasuks.
Teil on Golden Light Care Homesi aktsiaid, õigus?
Jah, meile kuulub tükike.
Loovutage muist mulle.
Toon teile tublisti sisse,
aga ise ma suurt kasu ei saa.
Andke mulle ka tükike pirukast.
Tehtud.
Aga see peab autentne kirss olema.
Jennifer Peterson. - Tema tervis on üsnagi korras.
Aga viimasel ajal on tal mälukaotuse ja segioleku ilminguid.
Kas tõsiseid? - Ei.
Sellega manipuleerides saame kohtuotsuse enda kasuks kallutada.
Tal pole lapsi, meest ega elusolevaid omakseid.
Üldse mitte kedagi? - Tal on väga hea kindlustus.
Ta olevat töötanud Chicago finantssektoris ja kolis siia pensionipõlve veetma.
Kas ma saaksin sellest koopia? - Ikka. Välja arvatud analüüside tulemused.
See poleks eetiline.
Selge see.
Jennifer Peterson. Sündinud 15. aprillil 1949.
Elab Shallcrossis, Williams Street nr 41.
Väga kena linnaosa, kallis.
7 aasta eest ostetud maja kuulub täielikult talle.
Krediidikontroll ei tuvastanud murekohti.
Pole võlgasid ega kriminaaltoimikut. Pole kunagi abielus olnud.
Töötas 40 aastat samas ettevõttes.
Näib, et ta realiseeris pensionile jäädes kogu oma vara
ja istub nüüd varanduse otsas.
Nagu kuldmune munev hani. Vaata seda.
Maksuandmete kohaselt on tal 3 eraldi hoiukontot,
mis kõik teenivad tohutuid intresse.
Talle meeldib päevasel ajal kinos käia, lugeda ja aias toimetada.
Tavapärane vanadaam.
Ja ta istub rahahunniku otsas.
Ta on rikas, iseseisev, haritud.
See daam on mu kangelane.
Karen. Marla siinpool.
Anna Jennifer Peterson töösse.
Sa saad need aktsiad.
Prl Peterson on sageli segaduses
ja tal esineb probleeme mälu ning toimetulekuga.
Tema liikumisvõime on piiratud.
Ta ei suuda enda eest piisavalt hoolitseda
ja ma usun, et tal on ohtlik omapead kodus viibida.
Tal pole peret?
Peale meie pole tal kedagi.
Kohutav. Vaene naine.
Hüva, prl Grayson.
Kas te saaksite ta oma hoole alla võtta?
Tean, et teil on juba palju hoolealuseid.
Jah, teie ausus, ma...
Kui teil on tarvis, et tema eest hoolitseksin,
siis võin ma seda teha.
Aitäh sulle, Marla.
Prl Peterson? Minu nimi on Marla Grayson.
Teen koostööd teie perearsti dr Karen Amosega.
Tohin ma teiega minutikese rääkida?
Tere hommikust, prl Peterson. Vabandust, et ma teid nii vara tülitan.
Kas te olete arst? - Ei. Võin ma teile seda näidata?
Vajan lugemisprille. Tulen kohe tagasi.
Ma ei saa hästi aru, mis see on.
Kohtuotsus. - Kohtuotsus?
Aga mis on minul sellega pistmist?
See on ju teie nimi? Jennifer Peterson.
Teie sünniaeg, isikukood ja aadress.
Taevake. Kas ma olen midagi valesti teinud?
Ei. Teid üritatakse aidata.
Kohus on teie arsti juhendamisel otsustanud,
et te vajate enese eest hoolitsemise juures abi.
Kohus on mind teie eestkostjaks määranud.
Mida?
Kui me enam endaga toime ei tule, asub riik meid aitama.
Me ei saa hädasolijaid ignoreerida.
Jah, aga ma pole hädas.
Minuga on kõik parimas korras. Ma ei vaja abi.
Paraku ei otsusta seda teie ega mina.
Kohus on otsustanud, et te vajate abi, ja teie eestkostjana
on minu kohuseks tagada, et teie eest hoolitsetakse lakkamatult.
Mina pole kohtus käinud.
Kuulen sellest esmakordselt.
Hädaolukorras võib istung toimuda ilma tulevase eestkostealuseta.
Hullumeelsus. - Te peate minuga kaasa tulema.
Ma ei lähe kuhugi. - Tegu on kohtuotsusega.
Ja kui te ei kuuletu, siis tuleb teil pahandusi.
Issand jumal.
Kui teile tundub, et tegu on veaga,
siis esitage kohtule taotlus.
Aga praegu
soovitan ma teil ajutiselt minna hooldusasutusse, mille teie jaoks leidsin,
ja kui tegu on veaga, siis tegeleme olukorraga.
Frances aitab teil kohvrit pakkida.
Tere hommikust, prl Peterson. Rõõm kohtuda.
Uskumatu, et see minuga toimub. - Kõik on parimas korras.
Ärge puudutage mind. - Vabandust. Ma aitan teid.
Ärge puudutage mind.
Kaunis maja, prl Peterson.
Võtan need enda hoolde.
Hoolitsen teie vara eest, kuni olukorda klaarite.
Lähme. Tahame lihtsalt kindlad olla, et teie vara eest hoolitsetakse.
Tänan, Curtis. Turvavöö.
Marla, kuidas läheb? Pidid ta jalgupidi välja lohistama?
Ei, ta pakkis asjad ja kõndis ise. Peaaegu ükski ei punni vastu.
Nad näevad ametlikku dokumenti ja võmme ning tulevad kaasa.
Mina küll punniksin. - Nii sa ütled,
aga sisimas on enamik meist nõrgad, kuulekad ja hirmunud.
Tõsi. Kas sa oled Milgrami eksperimendist kuulnud?
Mitte praegu, Sam. Oleme juba teel.
Olgu pealegi. - Sam.
Vajan seekord täismängu.
Sain aru.
Tere tulemast koju.
Astuge edasi.
Olin unustanud, kui avarad need on. - Jah.
Võtke õige istet.
Et te end koduselt tunneksite.
Teie tervislik seisund ja retseptid on neile teada.
Muretsemiseks pole põhjust. Nad hoolitsevad kõige eest.
Kui te mind vajate, siis helistage ööl või päeval, eks?
Kas teil on mobiiltelefon?
Avage see. Salvestan oma numbri.
Kui peate helistama, siis küsige.
Prl Peterson, tahan öelda, et mul on au teie eestkostja olla.
Ja pidage meeles, ma olen teie poolel. Olen siin selleks, et aidata.
Sam, kohtle seda daami nagu kuningannat. On selge?
Täida kõik tema soovid. - Kindel see.
Kõike head, prl Peterson. Me vestleme peagi.
Kas te avaksite ukse? Tahan kõigest värsket õhku hingata.
Peate sinnapoole minema. - Vajan kõigest värsket õhku.
Kas te avaksite ukse, et saaksin värsket õhku hingata?
Peate selles suunas minema.
Vabandust? - Pean teid tagasi...
Võtke need.
Aitäh teile, söör. - Oli väga meeldiv.
Müüdud.
Mulle meeldib su tagumik.
Tere. Kas te saaksite mind aidata, palun?
Vajan oma telefoni. Kas te otsiksite selle üles?
Pr Peterson, telefone hoitakse meie külaliste huvides turvalises kohas.
Mu telefon ei tee teile viga. - Eeskiri näeb ette, et teie eestkostja tuleb kaasata.
Ei-ei. Ma ei taha oma eestkostjat.
Kas ma saaksin juhatajaga rääkida? - Hr Rice pole saadaval.
Hr Rice viibib siin, kuid pole saadaval.
Hr Rice!
Rahunege. - Ärge puudutage mind.
Miks te mind niiviisi puudutate? - Kõik saab korda.
Hoidke minust eemale. - Rahunege, prl Peterson.
Ei, ärge lubage tal seda teha.
Rõõm kohtuda.
Hästi.
Kas see võti avab ühe teie hoiulaegastest?
Takso prl Petersoni jaoks.
Ta ei ela enam siin.
Mida?
Prl Peterson kolis ära.
Minu viga. Tänan teid.
Vabandust. Kes teile helistas?
Vabandust!
Persse.
Söör, ta on üksi.
Kus ta siis on?
Majas teda polnud.
Jõudsid õigeks ajaks? - Jah, söör.
Ta pole 7 aasta jooksul ühtki kohtumist vahele jätnud.
Maja oli muutunud.
See oli tühjaks tehtud
ja maja ees oli "Müüa" silt.
Majas olid inimesed. Nad värvisid seinu.
Värvikaartidega naisterahvas ütles, et ta ei ela enam seal.
Ma ei mõista.
Mis inimesed? Kus ta praegu on?
Ei tea. Tulin joonelt siia.
Sa ei taibanud küsida?
Teades, kui oluline see minu jaoks on,
ei tulnud sa selle peale, et koguda olukorra kohta elementaarset infot?
Söör, kui...
Palun, söör.
Mõtlesin, et... Enne, kui...
Sa keerasid asja perse, Aleksei.
Ma armastan oma ema väga.
Ja need harvad päevad, mille koos veedame, on minu jaoks õnnistus.
Jah, söör. Loomulikult.
Sa otsid ta üles ja tood minu juurde.
Otsemaid. - Muidugi. Jah, söör.
Ja ma avasin kukru ning mida see sisaldas?
Teemante. Palju.
Lahtiseid teemante?
See on hoiulaeka kindlustusleping.
Kuld, juveelid, obligatsioonid,
aga teemante pole.
Ta kindlustas 600-dollarise käekella, aga mitte miljonite väärtuses teemante.
Arvad, et need on varastatud? - Tõenäoliselt.
Ta ei tundu seda tüüpi inimesena. - Ära lase vanuritel end petta.
Isegi sadistlikud ja amoraalsed sitakotid vananevad.
Sul jääb asja iva kahe silma vahele. Neid teemante pole ametlikult olemas.
Niisiis -
keegi ei hakka neist puudust tundma.
Sa tahad need ära varastada. - Ei.
Tahan mõneks ajaks nende asukohta vahetada. Kindluse mõttes.
Ja vaadata, mis juhtub.
Jah?
Vabandust, söör. Võin hiljem tagasi tulla, kui...
Kas sa leidsid mu ema üles?
Teatud mõttes.
Ta viibib hooldekodus?
Niipalju kui mina aru saan, söör. Sisse ma ei pääsenud.
Söör, täna hommikul saabus viimatine ports muulasid.
Kas teel olles läks mõni kaduma? - Kolm.
Ülejäänute käest saame kauba Medfieldi hoones kätte.
Kas see on minu smuuti?
Ma ei saa aru.
Ta läks omal algatusel hooldekodusse?
Ei. Kohtuotsuse alusel.
Ta on nüüd riigi eestkostealune. Teie ema arst leidis,
et ta ei saa omapead hakkama.
Aga see on ju täielik jama.
Jah, söör.
Kuidas see juhtus?
Marla Grayson.
Tema korraldas selle. Ta on teie ema eestkostja.
Teie ema ja tema vara on tema täieliku kontrolli all.
Persse!
Helista Deanile.
Päästke mu ema hooldekodust ja hoidke ta sealt eemal.
Tegutsege vaikselt,
seaduslikult ja kiiresti.
Ärge mind asjasse segage. - Jah, söör.
Ei-ei. Jäta foto siia.
Marla Grayson? Meeldiv tutvuda.
Dean Ericson. - Ta väidab, et tal on kohtumine kokku lepitud.
Teda pole kirjas. - Vajan viit minutit.
Asi on väga tähtis.
Saate kaks minutit.
Kaunis kabinet. Väga stiilne.
Kõik need on teie eestkostealused? - Mida ma teie heaks teha saan, hr Ericson?
Kõigi nende eest hoolitsemine on vist tohutu vastutus.
Paberimajandus on kindlasti jõhker.
Võtke istet, asuge asja juurde.
Ma olen advokaat. - Ma ei vaja advokaati.
Ma esindan Jennifer Petersoni. - Tõesti? - Jah. Ja ma arvan, et tegu on veaga.
Mu klient suudab enda eest suurepäraselt hoolitseda.
Ta ei vaja teietaolise eestkostja abi.
Loomulikult ei heida ma teile midagi ette.
Olen kindel, et hoolitsete prl Petersoni eest täiuslikult.
Aga asja tuum on selles, et ta ei vaja ega taha teie abi.
Ta sai omapead suurepäraselt hakkama. - Kas ta helistas teile? - Mida?
Jennifer helistas teile hooldekodust?
Helistas küll.
Millal te viimati Jenniferi nägite? - Mitte väga ammu. - Kui ammu?
Mõne nädala eest. - Mõne? Kahe, kolme, nelja?
Kolme, võibolla nelja... Kolme. Ja temaga oli kõik enam kui korras.
Ja ta oli vormis ja keskendunum, kui mina enamasti olen.
See seletab asja.
Kahe nädala eest halvenes Jenniferi tervis järsult.
Tal on mälukaotus, mis viitab dementsusele.
Ja tema arst oli sedavõrd mures,
et ta pöördus abi saamiseks kohtu poole.
See pole tõde, prl Grayson.
Mina tean, teie teate ja kui arstionu selle kirja pani, teadis ka tema.
Tädi. - Mida? - Arst on naissoost.
Seda muidugi.
Ma tean, millega te siin tegelete. Teie mäng, teie pettus on mulle tuttav.
Ongi või? - Jah. Ja sellel on jumet. Te nägite võimalust ja haarasite sellest kinni.
Vaadake neid rahalehmi teie seinal,
kes raha teie kontole soristavad - üks ülemakstud tund teise järel.
Ma ei tulnud teie äri ära rikkuma.
Lüpske neid vaeseid väetikesi edasi nii kaua, kui soovite.
Kui teie ettevõte pole Ameerika unelma musternäidis,
siis ma ei tea, mis on.
Aga mitte Jennifer Petersoni arvel. Tema on puutumatu.
Ja ma mõistan, miks te ta sihikule võtsite.
Reageerisin kõigest arsti kutsele.
Jääge selle juurde, kui soovite. Aga tema arst on eksinud.
Mõistate? Too mees... Vabandust, naine astus ämbrisse.
Jennifer tuleb viivitamatult teie hoole alt vabastada
ja arst peab kirjutama uue kirja,
kus on kirjas, et Jennifer on täielikult paranenud ega vaja enam eestkostet.
Miks kurat ma peaksin seda tegema?
Kaks põhjust torkab pähe.
Esiteks: nii on õige teha, aga vaevalt, et see teie jaoks midagi tähendab.
Ja teiseks: sest tal on väga mõjukad sõbrad,
kes suudavad teie elu ülimalt ebameeldivaks ja ebamugavaks muuta.
Kas see on ähvardus? - Ei.
Ei, need on kokkuvõtlikud andmed.
Millistest ebamugavustest me räägime?
Agressiivsetest ja ülemäärastest ebamugavustest
ning viimaks...
Ütleme nii, et te ei tunne end enam kunagi mugavalt ega ebamugavalt.
Sest ma olen surnud? - Mina seda ei öelnud.
Aga me kõik sureme, õigus?
Mõned varem ja pikemalt piineldes kui teised.
Kelle heaks te töötate? - Jennifer Petersoni. - Valetaja. - Kuidas palun?
Valevorst. Jennifer ei helistanud teile hooldekodust.
Arvate, et olen nii loll, et uusi eestkostealuseid telefoni ligi lasen?
Ja tema paberites on kirjas, et teda esindab kohalik perekonnaõigusega tegelev sell.
Ja see pole teie. Te olete hai,
mis tekitab minus huvi ja ma tahan teada, kes teid palkas.
Vabastage ta oma hoole alt. - Ei, Dean.
Vaevalt küll
Ma lootsin, et ei pea seda tegema.
Siin on $150 000 sularahas.
Väga kena.
See kuulub teile, kui ta vabastate.
Tead, mida ma arvan, Dean?
Et kui su avapakkumine on 150 tonni,
siis peab Jennifer Peterson inimese jaoks, kes sind saatis,
palju rohkem väärt olema. - Võin pakkumise 250ni tõsta.
Äkki hoopis 5 miljonit?
300. - Miljonit?
Tuhandet. Viimane pakkumine.
Dean, mul on seaduslik kohustus.
Jennifer Peterson vajab mu kaitset.
Kuidas ma saan ta hüljata?
Kas te ütlete ei? - Ma ütlen ei.
Ma ütlen: "Ei, aitäh."
Järgnevatel päevadel
meenutate te seda vestlust üha uuesti ja soovite, et oleksite teisiti talitanud.
Vaadake, mis teil praegu olemas on. Edukas äri, alluvad,
kena nägu, murdmata luud,
elu.
Kui see läbi saab,
pole teil ühtki neist asjadest.
Mitte ühtki.
Viimane võimalus. - Head aega, Dean.
Curtis valideerib su parkimispileti.
Olen kogu tema dokumentatsiooni läbi vaadanud - sünnitunnistuseni välja.
Ma ei leia tema elust kedagi, keda kartma peaksime.
Kes on sellisel juhul see advokaat? - Võibolla teab ta teemantidest.
Täpselt minu mõte.
Võibolla on ta osanik. Pelgab, et leiame need üles.
Võibolla peaksid raha vastu võtma.
Ja loobuma meie parimast võimalusest?
Aga kui tema jutt tõele vastab? - Mis nimelt? - Ähvardused.
Tead, mitu korda on mehed mind ähvardanud?
Tuhandeid.
Tead, mitu neist tegudeni jõudsid?
Kaks.
Ta ähvardas, sest muud tal järel polnud.
Kui sa ei suuda naist oma tahtmist tegema panna,
siis nimetad sa teda hooraks ja ähvardad ära tappa.
Ma ei karda teda.
Mis sul mõttes mõlgub?
Vestlen kellegagi, kes kõiki vastuseid teab.
Kuidas tal läheb?
Ta on saabumisest saadik üsna häiritud.
Seda on nad alati. - Jah aga tema on seda eriti.
Arst pidi doosi kohandama, et ta rahuneks.
Kaks korda. Ta on mängude toas. Pean teid hoiatama -
pidime talle rohkem rahustit andma, nii et ta ei pruugi adekvaatne olla.
Jennifer.
Kuidas sa ennast tunned?
Miks ma sind tunnen? - Olen su eestkostja - Marla.
Jumal tänatud. Vajan abi. Vajan oma telefoni.
Kellele sa helistada tahad? - Mida?
Kellele sul on tarvis helistada? - Miks sa küsid?
Jennifer, kas sa tunned meest nimega Dean Ericson?
Keda? Mida? - Deani.
Dean Ericsoni. Kas sa tunned teda? - Dean... Ei, ma ei tunne. - Ei?
Ta väidab, et töötab sinu heaks. Ütleb, et on advokaat.
Advokaat.
Kas ta näeb kallis välja?
Küllap jah.
Mis kuupäev täna on?
Viieteistkümnes.
Kaheksas oli eelmisel nädalal. - Täpselt nii.
Nüüd oled sa küll plindris.
Tõesti? Miks? - Jah.
Ta tuleb. - Kes? Dean?
Ei.
Ta tuleb.
Kes? - Oota ainult.
Jennifer, kes sa oled?
Nii palju ravimeid.
Ma ei suuda mõelda.
Ütle mulle, kes sa oled.
Ütle mulle.
Kas sa tead, et mul on juurdepääs su hoiulaekale?
Ma tean, mida see sisaldab.
Raamatu sees on ümbrik.
Räägi mulle, kes sa oled.
Sa ole riisuja.
Ei ma olen su eestkostja. - Sa oled minu eest kostev riisuja.
Räägi, kes sa oled.
Jennifer. Räägi mulle.
Olen kõige hullem viga, mille iial teinud oled.
Räägi mulle.
- Telefon.
Räägi mulle.
Kui sa mulle mu telefoni ei anna
ja mind siit välja ei päästa,
siis pole mul sulle midagi öelda.
Kuula mind. - Mitte midagi.
Su ravimid, toit ja heaolu alluvad minu kontrollile.
Kogu kupatus. Minu.
Mitte sinu. - Jah.
Ja ma võin su olukorra väga näruseks muuta.
Kuuled?
Jah? - Jah.
Lase siis käia, sa väike vitt.
Lase aga käia.
Vabandust.
Marla Grayson, mu lemmikdaam.
Sam, ma tahan, et sa Jennifer Petersoni elukorraldust korrigeeriksid. - Mil moel?
Vähenda valuvaigistid miinimumini, vii füüsiline koormus 4. tasemele.
Marla. - Anna talle kell 21.00 erguteid ja päevasel ajal rahusteid.
Pane ta vedela toidu dieedile. Ainult kaerapuder ja supp.
Ei mingit mängimist ega teleka vaatamist.
Ja luba ta ainult 30 minutiks päevas oma toast välja.
Oled kindel?
Kindlamast kindel.
Olgu. - Aitäh sulle, Sam.
Jah.
Teie ausus, Jennifer Petersoni hoitaks vastu tahtmist hooldusasutuses.
Ta paigutati sinna selle naise poolt, kes väidab,
et Jenniferi tervis on kehv, kuigi ta on täiesti terve.
Kes te olete, söör? Ma pole teid siin varem näinud.
Dean Ericson, teie ausus. Need on mu kaastöölised.
Me esindame Jennifer Petersoni huve
ja me oleme siin selleks, et parandada kohtu eksimus.
Kas te väidate, et ma olen kohtu eksimuse eest vastutav?
Mitte tahtlikult, teie ausus. Teile valetati.
Mu klienti ei kutsutud algsele istungile ja tema esindajat samuti mitte.
Erakorralise istungi puhul on see täiesti normaalne.
Aga antud juhul erakorralised asjaolud puudusid.
See oli prl Graysoni väljamõeldis,
mille eesmärgiks oli kohtu petmine.
Mul on siin dr Amose endise töötaja kirjalik vandetunnistus.
Ta kinnitab fakti,
et prl Grayson ja dr Amos tegid regulaarselt
süsteemi petmiseks koostööd.
Ma tsiteerin: "Karen sokutas sageli keerukaid patsiente Marlale
hoolimata sellest, kas nad vajasid eestkostjat või mitte,
ja kohandas kohtu mõjutamiseks sümptomeid."
Teie ausus,
olukord on skandaalne.
Kohtunik, kas ma tohin?
Fiona Jacobs on teie tunnistaja?
Jah. Ta on see töötaja.
Fiona vihkab Karenit. Ta pole erapooletu tunnistaja.
Fiona tahab Karenile kätte maksta,
sest Karen vallandas ta tööalase küündimatuse tõttu.
Või vallandas Karen ta, sest ta avastas teie tegevuse tõelise olemuse.
Ma tean Fionat. Ta oli kasutu.
Kohtunik, tohin ma küsida, miks Jennifer täna taas kohal ei viibi?
Jennifer pole terve. Kardan, et ta pole võimeline osalema.
Esitasin tema praeguse arsti kirja, mis seda fakti tõendab.
Lisaks sellele ei lubata mul temaga kohtuda.
Jääb mulje, et prl Grayson hoiab mind sihilikult temast eemal.
Oled sa juurdepääsu ära keelanud, Marla? Advokaadi juurdepääsu ei tohi takistada.
See inimene väidab, et on tema advokaat.
Ta ei suuda seda tõestada. Leping puudub.
Ta ilmus järsku mu kontorisse. Kukkus ähvardama ja süüdistama.
Teie ausus, oleme rohkem kui korra näinud ebaausaid advokaate,
kes üritavad vanemaealisi säästudest ilma jätta.
Seepärast tahabki hr Ericson, et prl Peterson minu kaitsest ilma jääks.
Tegelikult on asi risti vastupidi.
Saate te mõne dokumendi abil tõestada, et te olete prl Petersoni advokaat?
Garanteerin, et kui ma tema juurde pääseksin, allkirjastaks ta lepingu.
Nii et Jennifer Peterson pole teid oma advokaadiks palganud?
Esindan osapooli, kes on ülimalt mures Jenniferi
ja talle osaks saava häbiväärse kohtlemise pärast.
Kes on need osapooled? - Mul pole võimalik seda infot avaldada.
Nad on prl Petersoni sõbrad, kes soovivad anonüümseks jääda.
Söör, me tammume paigal.
Näidake dokumenti, mis tõendab, et te olete prl Petersoni advokaat,
või toimetage osapooled istungile
ja las nad räägivad enda eest ise.
Aga praeguseks, hr Ericson,
on eestkoste lõpetamise taotlus tagasi lükatud.
Söör.
Asi on nõnda...
Tegu on perekonnaasjade kohtuga.
Kohtunik on sitakott. Täielik idioot. Ta ei tunne seadustki.
Kärutab Subaruga ringi! - Lõpeta rääkimine!
Lõpeta!
Kurat sellega.
Tere hommikust. - Tere hommikust.
Minu nimi on Walter Smith.
Need on mu vennad Tony ja Chad.
Rääkisin täna hommikul teie juhataja hr Rice'iga
ringkäigu asjus.
Suurepärane. Helistan talle. - Tänan.
Hr Smith? - Hr Smith, just.
Marla.
Ta on surnud. - Kes? - Jennifer Peterson on surnud.
Mida?
Millal? - 1949. aastal.
Kui ta oli 3 kuud ja 9 päeva vana. Suri lastehalvatusse.
See naisterahvas pole Jennifer Peterson.
Ta varastas surnud lapse identiteedi.
Ja vaata seda.
Leidsin vanast ajalehest tüdruku surmakuulutuse.
Ja loomulikult on meie meditsiiniline personal ja ruumid oivalised.
Küsimusi on? - Tegelikult on küll.
Mu isa sõber elab siin.
Tahaksime kiirelt tere öelda. See oleks paljutähendav.
Muidugimõista. Nimi? - Jennifer Peterson.
On sellega mingi probleem? - Ei. Jennifer pole terve. Ta puhkab.
Me teeme väga kiiresti. Me tõotasime isale. Te ju mõistate?
Jenniferi eestkostja seadis tingimuseks,
et tema juurde pääsevad ainult heakskiidetud külastajad.
Kummaline. Kõlab nii, nagu ta oleks pigem vang.
Ei-ei.
Ei.
Teate, mis? Ma helistan eestkostjale ja vaatan, mida teha annab.
Jah, muidugi.
Mida te temaga tegite? - Raisk.
Otsige ta üles!
Aidake! - Gerry!
Kurat küll!
Sulgege väljapääsud.
Kellega meil siis tegu on? - Ma ei tea.
Aga see varastatud identiteet on uskumatult põhjalik.
Pass, juhiluba, tööraamat, 40 aasta jagu maksuandmeid.
Kõik tõelise Jennifer Petersoni andmed on eemaldatud, surmatunnistus kaasa arvatud.
Marla Grayson. Jah.
Pekki. Hakkan kohe tulema.
Proua.
Proua?
Chad.
Tänan.
Proua!
Põrandale pikali!
Proua?
Eest ära!
Tule eest!
Oligi juba viimane aeg.
Avage uks.
Nii ei maksa teha. - Avage uks!
Kuulake mind. Olen valmis siit pääsemiseks teid tapma.
Olete te valmis minu peatamiseks surema?
Ega ma seda arvanudki.
Aitäh teile.
Siitkaudu, proua.
Tere.
Kao eemale! - Sinnapoole.
Minge muhvi.
Kätte saime. - Ei saanud te midagi.
Puhkus sai läbi.
Lähme.
Mis su nimi on?
Miks sa väikest vanadaami röövida tahtsid?
Tahad kellelegi helistada?
Tahad sõõrikut?
Ta ei tea veel, aga me leidsime ta oma registrist. Ta on kinni istunud. - Kes ta on?
Aleksei Ignatjev. Nikolai Ignatjevi vend.
Viimane oli Clevelandi Vene maffia ninamees.
Oli? - Nikolai põles 7 aasta eest koos oma bossi Roman Lunjoviga sisse.
Süütamine, palgamõrv. Nad jäid tulude varjamisega vahele.
Nad olid uimastismugeldajad ja seotud terve hulga mõrvadega.
Arvasime, et ka Aleksei põles sisse, aga siin ta on -
üritab teie eestkostealust röövida.
Kes teie eestkostealune üldse on? - Eikeegi. Pensionil ärinaine.
Rikas? - Enam-vähem.
Võibolla üritati lihtsalt röövida.
Tulite tema peatamisega kenasti toime. Ta on tõsine kurikael.
Tee mulle teene. Anna teada, kui midagi kuulete.
Saab tehtud, Frankie. - Lou?
Ära hüüa mind Frankieks.
Vanasti see meeldis sulle.
Enam mitte.
Frankie? - Mind hüüti lühikest aega nii.
Mulle meeldib. Frankie. - Ei.
Jah. Mina siinpool.
Ma vajan midagi.
Tere.
Vabandust. Hakkan sulgema. Kas teil oli kohtumine kokku lepitud?
Armastatud perearst leiti oma töökohast surnuna.
Dr Karen Amos oli populaarne ja kõrgelthinnatud arst.
Politsei pole veel enesetapu versiooni kinnitanud.
Fran? - Marla?
Kareni kohta kuulsid? - Jah, jumal küll.
Paki kähku asjad.
Peame lahkuma. Muidu oleme järgmised.
Pole teada, et ta tapeti. Karenil võis muid muresid olla.
Kas sa tõesti usud seda?
Hea seegi.
Marla, ma ei taha, et sa kuuli pähe saad.
Ja ma ei taha ise ka kuuli pähe saada. - Siis me ei saa kuuli pähe.
Me võtsime Jennifer Petersoni sihikule, sest ta oli kirss,
kel polnud sidemeid.
Aga ta osutus ämblikuvõrguks ja me jääme sellesse lõksu.
Võibolla, aga võibolla mitte.
Nad tulid relvadega hooldekodusse. Nad kuuluvad Vene maffiasse.
Kuulusid. - Marla, paki oma kuradima asjad!
Raibe.
Curtis, Marla siinpool.
Jah, me nägime. Ma tean.
Peaksid kontori sulgema. Ole valvel, eks?
Saad sa nii kiiresti kui võimalik müümata kinnisvara nimistu saata?
Hästi. Tänud. Head aega.
Kõik läheb hästi.
Jennifer, kuidas sa ennast tunned? - Hästi.
Kuulsin, mis dr Amosega juhtus.
Kas Aleksei on su poeg? - Mida? Ei. See idioot?
Aga sa oled Vene maffiaga seotud?
Ta tapab sind järgmisena ära.
Kui sa mind siit otsekohe välja ei päästa.
Siis võib ta sind ellu jätta.
Jennifer, kuula mind hoolikalt.
Ma ei kaota ega kavatse kaotama hakata.
Ma ei luba sul eales lahkuda.
Sa oled minu meelevallas.
Ja ma jätan sind rahata, mugavusteta
ja eneseväärikuseta.
Mitte seepärast, et ma seda tahan,
seda naudin või et see mul plaanis oli,
vaid seepärast, et te ei austa mängureegleid.
Tahate mind alistada? Rünnake mind ausalt.
Trumbake mind kohtusaalis üle.
Ärge tulge relvadega hooldekodusse. Ärge mõrvake üht mu sõpradest.
Selline su elu nüüd ongi, Jennifer.
Sa oled järjekordne hooldekodus virelev vanadaam,
kes on nõdrameelne ja kellel on pidamatus
ning artriit.
Kellel pole kedagi.
Peale minu.
Jennifer,
või kes iganes sa päriselt oled,
sa sured siin.
Üksi ja kohutavate valude käes vaeveldes.
Lase lahti!
Jäta.
Lase lahti. Rahulikult.
Ärge tehke. Tema on kurja juur.
Helde looja. Marla, kas sinuga on kõik korras?
Kas ta tegi sulle viga? - Pindmiselt.
Mul vedas. Aga mis järgmine kord saab?
Nagu näha on tema vaimset tervist tabanud tõsine allakäik.
Nagu see arstitõend kirjeldab,
on prl Petersonil luulud, ta on muutunud paranoiliseks
ja vägivaldseks.
Ta on ohtlik teiste ja iseenda jaoks.
Ja tema arst ning mina soovitame ta viivitamatult paigutada
kinnisesse psühhiaatriahaiglasse,
kus suudetakse tema vajadusi paremini rahuldada.
Nõustun.
Ära muretse.
Kas see kuulub eestkostealusele? - Vajan ligikaudset väärtust, Vee.
See on tõeliselt kena kivi. Mitte nagu tavaline koerasitt, mida inimesed toovad.
Mis summast me räägime?
175, võibolla 200 tonni. See on õige kenake.
Kas sa oled nõus seda oma seifis hoidma?
Kas sellega kaasneb mingi jama? - Oo ei. Mul on asjaajamist.
Ma ei taha, et see terve päeva mu käekotis oleks. Tänud.
Fran tervitab. Ta palus su venna Mikey järele pärida.
Mikey? - Jah. Kas ta tegeleb vana äriga?
Vajad selle jaoks vahendajat?
Võibolla tulevikus.
Michael liigutab veel aeg-ajalt kraami.
Hea teada.
Kuidas läks? Kas ta neelas Mikey osas sööda alla?
Jah. Võimalik, et lahendus on leitud.
Hästi.
Kas sa passid võtsid kaasa? - Passid.
Persse.
Ei võtnud. Kas sina ei võtnud?
Raisk. Ei. - Olen kodu lähedal. Võin need ära tuua, kui tahad.
Arvan, et need peaksid igaks juhuks käepärast olema.
Aga ole ettevaatlik. - Olgu.
Kohtumiseni teadagi kus? - Jah, olgu.
Hästi. - Tšau.
Mis juhtus? Issake. On teiega kõik korras?
Ma ei tea. Keegi vist... - Jumaluke.
Tere, Marla Grayson.
Sa ei meeldi mulle.
Kohtasid mind äsja.
Meenutad mulle kedagi, keda nooremana tundsin.
Ta oli keevaline nagu sina.
Lustlik, enesekindel.
Tõrges.
Lõikasin tal leivanoaga sõrmed küljest.
Ta on nüüd Jimmy John'si võikupoe alla maetud.
Ära mind alahinda.
Kes sa oled?
Ohtlik mees.
On see su visiitkaardil kirjas? - Peaksid praegu hirmu tundma.
Miks? Kavatsed veel ühe suuresõnalise kõne pidada?
Ai!
Sa saatana silmamuna.
Sa varastasid minult midagi.
Midagi enamat kui vanadaami. Sa tead, millest ma räägin.
Mu mehed otsivad hetkel varastatud kraami. Nad puistavad su kontorit ja kodu.
Ja kui nad ei leia, mida otsivad,
rebin su küljest tükke, kuni ütled, kus need on.
Kas sa tunned selle naise ära?
Ta on su ema, kas pole?
Kui olen sind hävitanud, siis hävitan tema.
Lase käia. Mul on tollest sotsiopaadist suva.
Tead, mulle
ei meeldi vihane olla.
Eelistan rahulik olla.
Aga sa oled seadnud ohtu elu, mille kujundamisele olen aastaid kulutanud.
Kas sa tead, kes ma olen? - Ei, aga võin vist oletada.
Sa oled kas Nikolai Ignatjev või Roman Lunjov.
Pakun, et oled Roman, sest oled rohkem bossi kui lihtsõduri moodi.
Nii et lavastasid oma surma
ja pelgasid, et su Clevelandi semud kasutavad sinuni jõudmiseks su ema,
seega muutsid ta Jennifer Petersoniks.
Ma tapan sind nüüd ära.
Olgu.
Sa ei karda surma? - Kas sa mäletad, kui hirmus oli 1807. aasta?
Mina saumuti mitte, sest ma polnud veel sündinud.
Surnud olles tunneksin sama. Milleks seda peljata?
See selleks - sul ei tarvitse mind tappa. Kui sa saatsid rahakohvriga advokaadi,
oli su instinkt õige. Ma olen äraostetav. Su mehel polnud piisavalt raha kaasas.
Mõlgub sul number mõttes? - Jah.
Tahan kümmet miljonit.
Muidugi tahad.
Sa oled vapper, prl Grayson.
Rumal, aga vapper.
Sellel maal edu saavutamiseks tulebki vapper olla.
Ja rumal ja halastamatu ja keskendunud.
Sest aus mäng ja hirmul olemine ei vii kuhugi.
See viib kaotuseni.
Sa tead seda. Ja mina tahan rikas olla, hr Lunjov.
Ma tahan eriti kuradi rikas olla.
Ja ma pakun, et $10 miljonit, pole sinu jaoks ülejõukäiv.
Aga minu jaoks on see stardiraha.
Piisav summa, et raha relvana kasutada.
Malakana
nagu rikkad inimesed.
Seda ma tahangi.
Sul pole ühtki trumpi. - Mul on su ema ja su teemandid.
Tegin nii, et minu surma korral sa teemante ei näeks
ja et su ema vabastamine oleks nii keerukas,
et kuluks aastaid enne, kui ta vabadust maitsta saab.
Kui ta nii kaua üldse elabki.
Lihtsalt maksa mulle.
See on kergeim tee.
Vabanege temast.
Surm peab loomulik näima.
Kas teil taksofon on?
Saate $50, kui mul oma mobiiliga helistada lubate.
Helistasid Franile. Jäta sõnum.
Kas te kutsuksite mulle takso?
Fran!
Kullake! Ei!
Jumal tänatud.
Fran?
Fran.
Marla.
Ma arvasin...
Arvasin, et oleme surnud.
Ei, me oleme elus, kullake.
Mul on hirm. - Mul on kohutavalt kahju.
Mul on nii kahju.
Pole viga.
Kuidas sa ennast tunned?
Paremini.
Mis see on, Marla?
Meie Vene sõbra auto number.
Fran, ütle ainult, ja me kaome.
Alustame kusagil algusest.
Ainult meie kahekesi.
Ja teeme mida?
Jäime kõigest ilma.
Mitte päris kõigest.
Võime need kaasa võtta ja põgeneda.
Või sa helistad ja hangid aadressi,
mida selle auto registreerimiseks kasutati.
Kui põgeneme, vaatame pidevalt seljataha.
Ootame pidevalt, et ta meid üles leiab.
Kas poleks parem sellele praegu lõpp teha?
Sul on plaan?
On küll.
Kas see toimib?
Ei tea.
Anna mulle telefon.
Olemegi kohal.
See on numbriga F8T 444 seotud aadress.
Kas see?
Jah. - Siin ta küll elada ei saa.
Võibolla oli numbrimärk varastatud. - Ei see kuulub kindlasti mustale Yukonile.
Sõida teisele poole maja. Tahan lähemalt vaadata.
Hoopis tema sohver. Sõida. Ta läks liikvele.
Seal. Järgne talle.
Ta keerab ära.
Söör, teie auto on kohal.
Ole ettevaatlik.
Tere, mul on kohtumine
hr Nayloriga, kes töötab Galen & Herschi heaks.
See peaks kolmandal korrusel asuma.
Jõudsin veidi varem. On siin mõni tualett, mida ma oodates kasutada saan?
Ikka. Ümber nurga ja vasakule.
Tänan.
Tere. Saate te mind aidata?
Olen vist täiesti valel tasandil ja ma ei leia väljapääsu. Kas see on B1?
See on 2. tasand. Väljapääs jääb selle nurga taha.
Kas ma lifti ei või kasutada? - See on era...
Kus on Jackson?
Tere jälle.
Söör?
On ta autos?
Vedeleb iseenda uriiniloigus.
Kas tahad tulla temast vabanema?
Näita teed.
Palju ta kaaluda võib. 45 kilo?
50, jah.
Ilusaid unenägusid, litapoeg.
Oledki ärkvel. Kuidas sa ennast tunned?
Ära ürita rääkida. Sul on toru kurgus.
Seda näed?
Sa oled tundmatu isik. Surid peaaegu üledoosi tõttu.
Sul vedas, et sind õigel ajal leiti.
Tahad huvitavat fakti kuulda?
Kui leitakse otsustusvõimetu tundmatu isik, määrab riik talle automaatselt eestkostja,
et tema ravi ja heaolu eest hoolitseda.
Sa ju tead, kuhu mu jutt tüürib?
Ma olen nüüd su eestkostja.
Tõmbasin sind orki.
Võin sinuga teha, mida tahan.
Otsin õe, kes toru eemaldab,
et saaksid 10 miljonit mu kontole kanda.
Kõll.
Kuidas kurguga lood on?
Endiselt valus.
Tean, et sulle ei meeldi kaotada.
Aga sinu eestkostjana soovitan uhkuse kõrvale heita ja mulle maksta.
Võid saada oma ema, teemandid ja vabaduse.
Sa ei näe mind enam kunagi.
Kas sa ei pelga, et tapan sind peale maksmist ikkagi ära?
Ei karda.
Seda oleks lihtne korraldada. - Ma tean.
Aga ma võin sama lihtsalt sind ära tappa, kui vastasseis edasi kestab.
Hästi.
Hästi? - Teeme sellele kohe lõpu.
Ma annan sulle $10 miljonit.
Seda annab korraldada.
Ometigi... - Ometigi?
Sooviksin välja pakkuda teise võimaluse.
Selle asemel et maksta sulle $10 miljonit,
saavad meist partnerid. Hakkame koos äriga tegelema.
Tahad mind tillist tõmmata? - Ei, räägin tõsiselt.
Ma küll vihkan sind,
aga millist raha me võiksime üheskoos kokku ajada.
Sa oled haruldane inimene, Marla.
Su otsustavus ajab ausalt öeldes hirmu peale.
Aga see eestkostja pettus
on geniaalne,
kuid kaliiber on väike.
Panen ette luua koletislik
üleriigiline eestkoste korporatsioon,
mille tegevdirektoriks ja kaasomanikuks oleksid sina.
Kasuta mu raha ja oma
oskusi.
Hävita konkurendid.
Haara kontroll terve turu üle.
Sa tahad koos minuga ettevõtte asutada? - Mitte ühe,
vaid 80 offshore-firmast koosneva konglomeraadi,
mille lülid üksteisele arveid esitavad ja kasumit varjavad.
Kinnisvaraharu, õiguslik haru, väljaõppeharu,
meditsiiniline haru, ravimiharu.
Meie isiklik hooldekodukett. - Täpselt.
Tuhanded meie heaks töötavad eestkostjad
sadade tuhandete eestkostealustega.
Sel moel võidad sina,
aga võidan ka mina.
Ja me teenime teineteise jaoks miljardeid dollareid.
Seaduslikult.
Enamjaolt.
Kuidas teemantidega jääb?
Persse need teemandid.
Teeme pooleks. - Kuidas me üksteist usaldada saame?
Kui üksteist rikkaks teeme, tekib ka usaldus.
Kas lööme käed?
Iga varandus saab alguse vettehüppest tundmatus kohas.
Aga enne hüpet
tuleb hoolikalt peeglisse vaadata.
Ennast tunda.
Küsige eneselt:
kas ma olen insaider
või autsaider?
Olen ma voonake?
või lõvi?
Olen ma kiskja
või saakloom?
Kas mu tugevaks küljeks on raha
või inimesed?
Mida ma olen valmis oma unistuste realiseerimise nimel ohverdama?
Marla Grayson - tegevdirektor ja asutaja.
Milliseid piire ma pole valmis ületama?
Ära ürita olla keegi teine.
Tea, kes sa oled,
ja kasuta seda enda kasuks ära.
Kes sa siis oled?
Mina?
Kõigest keegi, kes hoolib.
Kas sa oled lõvi või voonake?
Ma olen emalõvi.
Ja ma teen kõik, mis tarvis,
et kaitsta inimesi, kellest hoolin.
Sind on lühikese aja jooksul saatnud meeletu edu.
Marla, milles peitub su saladus?
Saladust polegi, Peter.
Piisab usinast tööst,
julgusest ja soovimatusest alla anda.
Nüüd oled sa rikas naisterahvas.
Milline on su netoväärtus? Kui palju sul pangas raha on?
Sa olid suurepärane.
Mu põsed valutavad pikast naeratamisest.
Ma pole viimasel ajal kokku rehkendanud.
Aga sa kuulud kindlalt ühe protsendi ülemisse otsa.
Mida me nüüd tegema peaksime? - Mida vaid tahame.
Kuule, libu!
Ja sa oled kõigest 39. See peab küll hea tunne olema.
Kuule, hoor!
Mul pole aega... - Marla!
Ei! Turvateenistus!
Mu ema suri ära!
Aidake!
Sa ei lubanud mind tema juurde! Ta suri üksinda! Sa igavene libu!
Viska relv käest! - Neetud lits!
Kutsuge abi! Marla?
Kullake, sinuga saab kõik korda.
Vaata mulle otsa.
Kuula mind. Sinuga saab kõik korda. Marla?
Aidake!
Marla.
Ei, Marla!
Ei.
Kas sa oled edust hoolimata... - Aidake!
...endiselt edasipüüdlik?
Kas sul on veel unistusi, mida soovid täide viia?
Peter, ma alles alustasin.
Marla Grayson, Grayson Guardianshipsi peadirektor ja asutaja,
aitäh sulle.
Tänan. Mul oli lõbus.
Tõlkinud Odddude